

R E P U B L I K A H R V A T S K A

VUKOVARSKO-SRIJEMSKA ŽUPANIJA



**OPĆINA TOMPOJEVCI**

A. G. Matoša 9, 32238 Tompojevci

**OPĆINSKO VIJEĆE**

KLASA: 320-01/23-02/05

URBROJ: 2196-26-02-23-2

Tompojevci, 09.11.2023. godine

Na temelju članka 29. Statuta Općine Tompojevci („Službeni vjesnik“ Vukovarsko-srijemske županije br. 04/21 i 19/22), Općinsko vijeće Općine Tompojevci na 19. sjednici održanoj dana 09.11.2023.godine, donosi:

**O D L U K U**

**o oslobađanju plaćanja zakupnine i naknade za korištenje poljoprivrednog zemljišta u vlasništvu Republike Hrvatske na području Općine Tompojevci**

Članak 1.

Zakupnici i korisnici poljoprivrednog zemljišta u vlasništvu Republike Hrvatske na području Općine Tompojevci, koji su zahvaćeni posljedicama afričke svinjske kuge i posljedicama prirodnih nepogoda, oslobađaju se plaćanja zakupnine i naknade za korištenje poljoprivrednog zemljišta u vlasništvu Republike Hrvatske na području Općine Tompojevci za razdoblje korištenja od 1. srpnja do 31. prosinca 2023. i za 2024. godinu u cijelosti u dijelu koji je prihod proračuna Općine Tompojevci u iznosu od 65 %.

Članak 2.

Iznimno od članka 1. ove Odluke, fizička ili pravna osoba u rangu velikih poduzeća oslobađa se u visini od 50 % plaćanja zakupnine i naknade iz članka 1. ove Odluke u dijelu koji je prihod proračuna Općine Tompojevci.

Članak 3.

Sukladno točci IV. Odluke o oslobađanju plaćanja zakupnine i naknade za korištenje poljoprivrednog zemljišta u vlasništvu Republike Hrvatske (»Narodne novine« br. 107/23) Republika Hrvatske će nadoknaditi sredstva Općini Tompojevci u iznosu za koji je umanjen prihod s osnove plaćanja zakupnine i naknade za poljoprivredno zemljište u vlasništvu Republike Hrvatske na području Općine Tompojevci u dijelu koji je prihod općine Tompojevci.

Članak 4.

Ova odluka stupa na snagu osmog dana od dana objave u „Službenom vjesniku“ Vukovarsko-srijemske županije.

PREDSJEDNIK OPĆINSKOG VIJEĆA

Ivan Štefanac